2022 Winter Paralympics

De **2022 Winter Paralympics** (Chinese: 2022年冬季残疾人奥林匹克运动会; pinyin: *2022 Nián Dōngjì Cánjí Rén Àolínpǐkè Yùndònghuì*), dem commonly know am as **Beijing 2022**, na ebe international winter multi-sport parasports event dem hold insyd Beijing, China from 4 to 13 March 2022. Na dis be de 13th Winter Paralympic Games, as dem administer by de International Paralympic Committee (IPC).

Na dem select Beijing as de host city give de 2022 Winter Olympics den Paralympics insyd 2015 for de 128th IOC Session insyd Kuala Lumpur, Malaysia; dey take into account ein hosting of de 2008 Summer Paralympics, Beijing be de first city wey e host both de Summer den Winter Olympics as well as de Summer den Winter Paralympics. Na dis be de overall second Paralympics insyd China. Na ebe de last of three consecutive Paralympics dem host insyd East Asia.

Dese Games feature 564 athletes wey dey represent 46 National Paralympic Committees (NPCs), dey compete insyd 78 medal events across six sports. 

Na participation insyd de Games be impacted by de ongoing Russian invasion of Ukraine; de International Olympic Committee (IOC) condemn Russia secof dem violate de Olympic Truce, wey de IPC ultimately ban Russian den Belarusian athletes from make dem compete.

While de IPC initially announce say dem go allow de countries dema athletes make dem compete independently under de Paralympic flag, e backtrack for 3 March 2022 – de eve of de opening ceremonies – dey follow threats of boycott by multiple NPCs, wey dem announce say dem go prohibit Belarusian den Russian athletes from make dem compete. De Belarusian den Russian delegations compete for replacement event from 17 to 21 March insyd Khanty-Mansiysk, Russia. Armenia, Kazakhstan den Tajikistan sanso compete for de replacement event.

Host nation China fini for de top of de medal table, wey dem win total of 61 medals, of wich na 18 be gold, wey dem set fresh record as de most successful Asian country for single Winter Paralympics plus de most total medals, gold, silver, den bronze. Ukraine sanso make dema best historical performance wey dem fini insyd second place plus 29 medals, of wich na 11 be gold, wey na Canada retain de third place dem achieve insyd 2010, 2014 den 2018 plus total of 25 medals, of wich na eight san be gold.

## Host selection

As part of formal agreement between de International Paralympic Committee den de International Olympic Committee dem first establish insyd 2001, na de winner of de bid for de 2022 Winter Olympics sanso be host of de 2022 Winter Paralympics.

Na dem select Beijing as de host city of de 2022 Winter Olympics after e beat Almaty by four votes for 31 July 2015 for de 128th IOC Session insyd Kuala Lumpur, Malaysia.

## Opening ceremony

Na dem hold de opening ceremony for 4 March 2022 for de Beijing National Stadium; na ebe directed by Zhang Yimou, plus de theme "Blossoming of Life".

During ein opening remarks, IPC presido Andrew Parsons condemn de Russian invasion of Ukraine den de circumvention of de Olympic Truce by Russia, wey dey emphasise dat Paralympic athletes compete plus, den no be "against", each other, den dat "the 21st century is a time for dialogue and diplomacy, not war and hate". Na de final torchbearer be four-time Chinese para-athletics gold medalist Li Duan, wey mount de torch for de centre of large snowflake sculpture.

## Closing ceremony

Na dem hold de closing ceremony for 13 March 2022. Dem close de ceremony after nine days of competition den 78 events for de Beijing National Stadium insyd Beijing, China.

## Sports

Na dem hold seventy-eight events insyd five sports during de 2022 Winter Paralympics, two lower dan 2018. Insyd June 2019, de IPC drop four of de six disciplines dem propose give women's snowboarding (wey dey lef LL2 banked slalom den snowboard cross per), as dem no meet de required viability benchmarks during de 2019 World Para Snowboard Championships.
* Alpine skiing (30)
*Nordic skiing
**Biathlon (18)
** Cross-country skiing (20)
* Para ice hockey (1)
* Snowboarding (8)
* Wheelchair curling (1)

## Venues

### Beijing cluster

; Olympic Green venues

* Beijing National Aquatics Center – curling
* Beijing National Indoor Stadium – para ice hockey
* Beijing National Stadium – opening den closing ceremonies
* Beijing Paralympic Village
* China National Convention Center – MPC/IBC

### Yanqing District cluster

* Xiaohaituo Alpine Skiing Field – alpine skiing
* Yanqing MMC: Media Center
* Yanqing Paralympic Village den Medal Plaza

### Zhangjiakou cluster

* Kuyangshu Biathlon Field – cross-country skiing den biathlon
* Genting Resort – Snowboarding
* Zhangjiakou Paralympic Village den Medal Plaza

## Torch relay
Na dem light de flame of Paralympics 2022 insyd Stoke Mandeville, United Kingdom for 1 March. E travel across Beijing, Yanqing den Zhangjiakou from 2 March to 4 March, wer na dem hold de opening ceremony insyd Beijing National Stadium.

## National Paralympics Committees wey dey participate
For total, 46 National Paralympic Committees athletes dem qualify . Azerbaijan, Israel den Puerto Rico make dema Winter Paralympic debut, while Liechtenstein, Estonia, den Latvia return for de first time since Lillehammer 1994, Salt Lake 2002, den Turin 2006, respectively. Seven National Paralympic Committees wey participate insyd PyeongChang 2018 no send dema delegations to Beijing: Armenia, Bulgaria, North Korea, Serbia, Tajikistan, Turkey den Uzbekistan. Additionally, na dem exclude Russia den Belarus from participation anaa dem prohibit dem from participating. Na dem schedule fresh record of 138 female athletes make dem compete, wich na ebe five more dan de 133 female athletes insyd 2018.

For 24 February 2022, de first day of de Russian invasion of Ukraine, de International Olympic Committee condemn de breach of de Olympic Truce (wich dey last from de beginning of de Olympics thru de end of de Paralympics) by Russia. Presido of de IPC Andrew Parsons state say getting de Ukrainian team to Beijing go be "mammoth challenge". De IOC call for make dem no display de flags of both Russia den Belarus for any international sporting event, de latter due to de country ein support of Russia ein aggression, wey na dem accuse de officials of de Belarus Olympic Committee of political discrimination against Belarusian athletes. Na dem already prohibit Russian flag from international sporting events thru December 2021 secof sanctions by de World Anti-Doping Agency (WADA), den ein athletes go originally participate under de name "RPC" (Russian Paralympic Committee).

For 28 February 2022, de IOC Executive Board further call for make dem no include anaa allow Russian den Belarusian athletes make dem participate insyd any international sporting event. For 2 March 2022, de IPC declare say dem go include Russian den Belarusian athletes independently under anaa dem go allow make dem participate independently under de Paralympic flag, plus dema results no go count insyd de medal standings. As result of criticism by chaw National Paralympic Committees, wey threaten make dem boycott de Games, de IPC announce for 3 March 2022 say dem go reverse dema earlier decision, wey dem ban Russian den Belarusian athletes from make dem compete for de 2022 Winter Paralympics. For response, Vladimir Putin ein press secretary Dmitry Peskov condemn de IPC for de decision. For response, Russia host replacement event dem name "We are together, Sport" wey na Russia, Belarus, Kazakhstan, Tajikistan, den Armenia attend am.

Ma dem schedule Azerbaijan make e make ein debut, buh na ein athlete per injure seriously for de last training session for de eve of de start wey he no compete insyd ein event. However, de country participate insyd de Parade of Nations insyd both de opening den closing ceremonies.

### Number of athletes by National Paralympic Committee
564 athletes from 46 NPCs:

## Calendar
Insyd de following calendar give de 2022 Winter Paralympics, each blue box dey represent event competition. De yellow boxes dey represent days during wich na dem hold medal-awarding finals for a sport. De number insyd each yellow box dey represent de number of finals wey na dem contest for dat day. Sam events, such as de men's den women's bank slalom snowboarding finals, na dem move dem as result of warm weather conditions.

: *All times den dates use China Standard Time (UTC+8)*

## Medal summary
 *   Host nation (Host nation)

### Podium sweeps

During de medals ceremony, na dem mistakenly place de Ukrainians' men's 6 kilometres vision impaired biathlon silver den bronze medal teams insyd each other ein podium positions.

## Branding

### Emblem
Na dem unveil de emblem give de 2022 Winter Paralympics, "Flying High" ("飞得很高"), alongsyd ein Olympic counterpart for 15 December 2017 for de Beijing National Aquatics Center. Design by Lin Cunzhen, ebe multi-coloured ribbon wey dey resemble de Chinese character for "fly" (飞"), wey dem design am make e symbolize "an athlete in a wheelchair rushing towards the finish line and victory". Dem be de first Paralympics make dem use updated version of de "agitos" emblem insyd official capacity.

### Mascot
Na dem unveil de mascot "Shuey Rhon Rhon" (Chinese: 雪容融; pinyin: *Xuě Róng Róng*) for 17 September 2019 for de Shougang Ice Hockey Arena wey na Jiang Yufan design am. Dem design de mascot plus lanterns as de prototype. Lanterns dey represent harvest, celebration, warmth den light. De wishful shape for de top dey symbolize auspicious happiness; de continuous pattern of de dove of peace den de Temple of Heaven dey symbolize de peaceful friendship wey e dey highlight de characteristics of de place wer na dem hold de place; de decorative pattern dey incorporate de traditional Chinese paper-cut art; de snow for de face dey represent de meaning of "a fall of seasonable snow gives promise of a fruitful year" (Chinese: 瑞雪兆丰年; pinyin: *Ruìxuě zhào fēngnián*). E sanso dey reflect de anthropomorphic design wey e dey highlight de mascot ein cuteness.

## Sanso spy
Olympic den Paralympic Games dem host insyd China:

* 2008 Summer Paralympics

## References


## External links

* Official website Archived 10 December 2019 at de Wayback Machine